Έκθεση Barbara Kruger
2026-04-28 13:00 - 2026-11-02 00:00 (Europe/Athens) | Κέντρο Πολιτισμού Ίδρυμα Σταύρος Νιάρχος (ΚΠΙΣΝ), Λεωφόρος Συγγρού 364, Καλλιθέα, Καλλιθέα, Greece
Το Κέντρο Πολιτισμού Ίδρυμα Σταύρος Νιάρχος (ΚΠΙΣΝ) παρουσιάζει την πρώτη ατομική έκθεση στην Ελλάδα της εμβληματικής Αμερικανίδας καλλιτέχνιδας Barbara Kruger, με τίτλο «Untitled (Pride and Contempt)», από την Τρίτη 28 Απριλίου έως και την Κυριακή 1 Νοεμβρίου 2026.
Η έκθεση περιλαμβάνει δεκατρία νέα έργα μεγάλης κλίμακας, ειδικά σχεδιασμένα για τον δημόσιο χώρο του ΚΠΙΣΝ, ανάμεσά τους και μία τοιχογραφία μήκους 90 μέτρων στο κτήριο της Εθνικής Βιβλιοθήκης της Ελλάδος. Τα έργα αναπτύσσονται και στις δύο πλευρές του Καναλιού, δημιουργώντας μία καθηλωτική εμπειρία που εντάσσει την τέχνη στην καθημερινή κίνηση των επισκεπτών.
Για πρώτη φορά, τα έργα της Barbara Kruger παρουσιάζονται γραμμένα στην ελληνική γλώσσα, εστιάζοντας σε ζητήματα αλήθειας, εξουσίας, κριτικής σκέψης και ατομικής δράσης. Με την χαρακτηριστική οπτική και γλωσσική της ένταση, η έκθεση σχολιάζει το σύγχρονο κοινωνικοπολιτικό περιβάλλον και προσκαλεί το κοινό σε έναν ενεργό αναστοχασμό για τον δημόσιο χώρο και τη θέση του ατόμου μέσα σε αυτόν.
Η επιμέλεια της έκθεσης είναι της Κατερίνας Σταθοπούλου. Η είσοδος είναι ελεύθερη.

Γλυφάδα: 1ο Συμπόσιο Γλυπτικής
2026-06-25 - 2026-07-20 | Γ’ Μαρίνα Γλυφάδας
Μάρμαρο, θάλασσα και τέχνη: Πώς η Γλυφάδα μετατρέπεται σε ένα ανοιχτό εργαστήριο γλυπτικής
Σε ένα ανοιχτό εργαστήριο τέχνης μεταμορφώνεται η Γλυφάδα, καθώς από τις 25 Ιουνίου έως τις 20 Ιουλίου θα φιλοξενήσει το 1ο Συμπόσιο Γλυπτικής, μια πρωτοποριακή διοργάνωση που φέρνει τους πολίτες σε άμεση επαφή με την καλλιτεχνική δημιουργία. Η εκδήλωση θα πραγματοποιηθεί στο τέλος της Γ’ Μαρίνας Γλυφάδας, ακριβώς δίπλα από τον χώρο του καθιερωμένου Φεστιβάλ του Δήμου.
Όπως χαρακτηριστικά σημείωσε ο Δήμαρχος Γλυφάδας, Γιώργος Παπανικολάου, η πρωτοβουλία αυτή γεννήθηκε από την πεποίθηση ότι «είναι μία πραγματικά μοναδική εμπειρία να παρακολουθεί κανείς ζωντανά πώς ένα άμορφο κομμάτι μάρμαρο μεταμορφώνεται σε έργο τέχνης από τα χέρια ενός άξιου δημιουργού».
Πέντε κορυφαίοι γλύπτες δημιουργούν για την πόλη
Σε αυτή την ξεχωριστή γιορτή του πολιτισμού συμμετέχουν πέντε καταξιωμένοι γλύπτες, οι οποίοι θα σμιλεύσουν τα έργα τους μπροστά στα μάτια του κοινού:
Ο Στέφανος Σουβατζόγλου
Ο Κωνσταντίνος Καίσαρης
Ο Δημήτρης Κώστας
Ο Στέλιος Παναγιωτόπουλος
Ο Στέλιος Γαβαλάς
Όλα τα γλυπτά που θα φιλοτεχνηθούν κατά τη διάρκεια του συμποσίου θα παραδοθούν στον Δήμο Γλυφάδας και πρόκειται να κοσμήσουν μόνιμα συγκεκριμένους δημόσιους χώρους της πόλης, εμπλουτίζοντας την καθημερινότητα των κατοίκων της.

Νέα Σμύρνη: «Ανοιχτές Αυλές»
2026-06-25 17:30 - 2026-08-08 21:30, 2026-08-20 17:30 - 2026-09-12 21:30 | 3ο/13ο Δημοτικά Σχολεία Νέας Σμύρνης (Αρτάκης & Αιγαίου)
Ξεκινά την Πέμπτη 25 Ιουνίου το Πρόγραμμα «Ανοιχτές Αυλές» του Δήμου Νέας Σμύρνης. Πρόκειται για μια σημαντική πρωτοβουλία που δίνει τη δυνατότητα σε παιδιά, εφήβους και οικογένειες να αξιοποιήσουν με ασφάλεια τους σχολικούς χώρους της πόλης για παιχνίδι, άθληση και κοινωνικοποίηση κατά τη διάρκεια των απογευματινών ωρών τους θερινούς μήνες.
Οι αυλές θα παραμείνουν ανοιχτές στις σχολικές μονάδες:
* 3ο / 13ο Δημοτικά Σχολεία Νέας Σμύρνης (Αρτάκης & Αιγαίου)
* 6ο Δημοτικό Σχολείο Νέας Σμύρνης (Πλ. Βας. Σοφίας 1)
* 7ο Δημοτικό Σχολείο Νέας Σμύρνης (Ευξείνου Πόντου 73)
* 12ο Δημοτικό Σχολείο Νέας Σμύρνης (Παρασκευοπούλου 37)
* 1ο Γυμνάσιο / Λύκειο Νέας Σμύρνης (Κοραή 20 & Αγ. Ανδρέα)
Το Πρόγραμμα θα λειτουργήσει:
Από 25/06/2026 έως και τις 08/08/2026, από Δευτέρα έως και Σάββατο, κατά τις ώρες 17:30 – 21:30.
Από τις 20/08/2026 έως και τις 12/09/2026, επίσης από Δευτέρα έως και Σάββατο, κατά τις ώρες 17:30 – 21:30.
Το πρόγραμμα έχει σκοπό την παροχή της δυνατότητας στα παιδιά άνετους χώρους για να παίξουν τους καλοκαιρινούς μήνες. Ο Δήμος Νέας Σμύρνης ανέλαβε την πρωτοβουλία με δεδομένους τους λιγοστούς ελεύθερους χώρους (πλην Παιδικών Χαρών και Αθλητικών εγκαταστάσεων) για παιχνίδι.
Όπως αναφέρει σχετική ανακοίνωση, είναι από τους ελάχιστους δήμους που δεν ανοίγει απλά αυλές σχολείων, αλλά για κάθε αυλή έχει άτομα που προσέχουν τα παιδιά και οργανώνουν το παιχνίδι τους ώστε να αποφεύγονται διαπληκτισμοί και «εξωσχολικές» παρεμβάσεις.

Νέα Σμύρνη: «Ανοιχτές Αυλές»
2026-06-25 17:30 - 2026-08-08 21:30, 2026-08-20 17:30 - 2026-09-12 21:30 | 6ο Δημοτικό Σχολείο Νέας Σμύρνης (Πλ. Βας. Σοφίας 1)

Νέα Σμύρνη: «Ανοιχτές Αυλές»
2026-06-25 17:30 - 2026-08-08 21:30, 2026-08-20 17:30 - 2026-09-12 21:30 | 7ο Δημοτικό Σχολείο Νέας Σμύρνης (Ευξείνου Πόντου 73)

Νέα Σμύρνη: «Ανοιχτές Αυλές»
2026-06-25 17:30 - 2026-08-08 21:30, 2026-08-20 17:30 - 2026-09-12 21:30 | 12ο Δημοτικό Σχολείο Νέας Σμύρνης (Παρασκευοπούλου 37)

Νέα Σμύρνη: «Ανοιχτές Αυλές»
2026-06-25 17:30 - 2026-08-08 21:30 | 1ο Γυμνάσιο / Λύκειο Νέας Σμύρνης (Κοραή 20 & Αγ. Ανδρέα)

«ΠΟΙΝΗΤΕΣ» the Band στη Μεταμόρφωση
2026-07-15 20:30 - 23:00 | Πλατεία Πολυκαρπίτη (Τατοΐου & Πάρνηθος), Μεταμόρφωση
Η δράση – θεσμός «Μια Μουσική Παρέα στην Πλατεία» επιστρέφει για 7η χρονιά στον Δήμο Μεταμόρφωσης.
ΤΕΤΑΡΤΗ 15.7.2026
«ΠΟΙΝΗΤΕΣ» the Band
Ελληνική και αγγλόφωνη rock με funk αποχρώσεις, στιγμές με χορευτική διάθεση και ποτά 30 χρόνων.
Πλατεία Πολυκαρπίτη (Τατοΐου & Πάρνηθος), Μεταμόρφωση
ΩΡΑ ΕΝΑΡΞΗΣ 20.30 ΕΙΣΟΔΟΣ ΕΛΕΥΘΕΡΗ

Αθήνα: «Γιατί κελαηδά το πουλί στο κλουβί»
2026-07-27 11:00 - 2026-09-13 19:00 | Πινακοθήκη Δήμου Αθηναίων
Ομαδική έκθεση σύγχρονης τέχνης στην Πινακοθήκη Δήμου Αθηναίων
Ο Δήμος Αθηναίων, μέσω του Οργανισμού Πολιτισμού, Αθλητισμού και Νεολαίας Δήμου Αθηναίων (ΟΠΑΝΔΑ)συνεργάζεται με το JustArtProject και παρουσιάζει την ομαδική έκθεση σύγχρονης τέχνης με τίτλο «Γιατί κελαηδά το πουλί στο κλουβί», σε επιμέλεια των Νιόβης Ζαραμπούκα – Χατζημάνου, Βικτώριας Ζυγούρου και Αλέξανδρου Κασσανδρινού, από 30 Ιουνίου έως 13 Σεπτεμβρίου 2026, στην Πινακοθήκη του Δήμου Αθηναίων.
Εικαστικοί: Χλόη Ακριθάκη, Τζούλια Ανδρειάδου, Κανέλλα Αράπογλου, Βένια Δημητρακοπούλου, Μενέλαος Καραμαγγιώλης, Στέλλα Καπεζάνου, Βάσω Κατράκη, Άρια Κομιανού, Τέρψη Κυριακού, Δέσποινα Μεϊμάρογλου, Βένια Μπεχράκη, Ρίκα Πανά, Έφη Χαλιορή, Διονύσης Χριστοφιλογιάννης, DoreidaXhogu, FaridaElGazaar, Kalos & Klio, SilvinaDerMeguerditchian
Η έκθεση συγκεντρώνει έργα σύγχρονων εικαστικών, των οποίων οι πρακτικές αγγίζουν ζητήματα ταυτότητας, μνήμης, μετακίνησης και συλλογικότητας, καθώς και έργα από τις μόνιμες συλλογές της Πινακοθήκης του Δήμου Αθηναίων που αναδεικνύουν τη διαχρονικότητα των ζητημάτων αυτών.
Σε μια περίοδο όπου η βία, η αποξένωση και η κοινωνική κόπωση διαμορφώνουν ολοένα και περισσότερο τον δημόσιο λόγο, το «Γιατί κελαηδά το πουλί στο κλουβί» λειτουργεί ως μια πρόσκληση να επαναπροσδιορίσουμε το θάρρος ως συλλογική δυνατότητα. Ως την ικανότητα να παραμένουμε ανοιχτοί προς τον άλλον, να προστατεύουμε τη μνήμη, να διεκδικούμε την ορατότητα και να συνεχίζουμε να φανταζόμαστε έναν κόσμο πιο κοινό, πιο δίκαιο και πιο ανθρώπινο.
Εμπνευσμένη από το αυτοβιογραφικό έργο I Know Why the Caged Bird Sings (1969) της Maya Angelou, όπου το «κλουβί» λειτουργεί ως μεταφορά για τα κοινωνικοπολιτικά συστήματα που καθορίζουν την ορατότητα, τη φωνή και τη θέση του υποκειμένου στον δημόσιο χώρο, η έκθεση προσεγγίζει το τραγούδι του εγκλωβισμένου πουλιού ως πράξη παρουσίας και επιβίωσης. Το κελάηδισμα μετατρέπεται σε μορφή αντίστασης απέναντι στον φόβο, τη λήθη και τον αποκλεισμό. Είναι η ανάγκη να διατηρηθεί ζωντανή η δυνατότητα της έκφρασης ακόμη και μέσα στις πιο περιοριστικές συνθήκες.
Σε μια εποχή που χαρακτηρίζεται από πολέμους, εκτοπισμούς, κοινωνική αστάθεια και βαθιά αβεβαιότητα, το θάρρος αποκτά μια νέα και επείγουσα σημασία. Δεν αφορά μόνο εξαιρετικές πράξεις ηρωισμού, αλλά εκφράζεται μέσα από καθημερινές επιλογές: να παραμένεις παρών, να μιλάς, να φροντίζεις, να συνεχίζεις να φαντάζεσαι το μέλλον.
Με αφορμή τη συμπλήρωση δέκα χρόνων δράσης του Just Art στην Αθήνα και σε διάλογο με τη θεματική Courage του Refugee Week Greece, η έκθεση λειτουργεί ως ένα ανοιχτό κάλεσμα προς τη συμμετοχή, τη συνύπαρξη και την ενεργή παρουσία στον δημόσιο χώρο. Χωρίς να επιχειρεί να αναπαραστήσει άμεσα τη σύγχρονη βία, η έκθεση εστιάζει στις μορφές ζωής που συνεχίζουν να επιμένουν μέσα σε αυτήν: στις φωνές που εξακολουθούν να ακούγονται, στις κοινότητες που συγκροτούνται, στις εικόνες που κρατούν τη μνήμη ενεργή.
Την Τρίτη 30 Ιουνίου 2026 θα γιορταστεί το άνοιγμα της έκθεσης με ένα dj set event στον προαύλιο χώρο της Πινακοθήκης (Γερμανικού και Μυλλέρου).
Πληροφορίες:
Διάρκεια έκθεσης: 30 Ιουνίου – 13 Σεπτεμβρίου 2026
Πινακοθήκη Δήμου Αθηναίων: Μυλλέρου & Γερμανικού, στάση μετρό Μεταξουργείο, τηλ. 210 – 5202420
Ώρες λειτουργίας: Τρίτη – Σάββατο 11:00-19:00, Κυριακή 10:00 – 16:00, Δευτέρα κλειστά
Είσοδος ελεύθερη.

GROUP IN THERAPY στη Μεταμόρφωση
2026-08-03 20:30 - 23:30 | Πλατεία Ηρώων Πολυτεχνείου (Γ. Παπανδρέου & Σ. Πάτση), Μεταμόρφωση
Η δράση – θεσμός «Μια Μουσική Παρέα στην Πλατεία» επιστρέφει για 7η χρονιά στον Δήμο Μεταμόρφωσης.
ΔΕΥΤΕΡΑ 3.8.2026
«GROUP IN THERAPY»
The Ultimate Party Band σε Μεγάλες Ελληνικές και διεθνείς χορευτικές επιτυχίες 60’s / 70’s / 80’s / 90’s / POP – ROCK – SWING – FUNK – ROCK & ROLL DISCO!
Έρχονται στην πόλη να ταρακουνήσουν όσο μας έρχεται ξανά. Έχοντας ταξιδέψει από την Κρήτη μέχρι το Διδυμότειχο έκαναν όλη την Ελλάδα να χορεύει να τραγουδάει και να μιλάει για αυτούς!
Πλατεία Ηρώων Πολυτεχνείου (Γ. Παπανδρέου & Σ. Πάτση), Μεταμόρφωση
ΩΡΑ ΕΝΑΡΞΗΣ 20.30 ΕΙΣΟΔΟΣ ΕΛΕΥΘΕΡΗ

Ν. Σμύρνη: «Ανοιχτές Αυλές»
2026-08-20 17:30 - 2026-09-12 21:30 | 1ο Γυμνάσιο / Λύκειο Νέας Σμύρνης (Κοραή 20 & Αγ. Ανδρέα)

Φεστιβάλ Ηλιούπολης: Συναυλία Θοδωρή Βουτσικάκη
2026-08-31 21:00 - 23:30 | Δημοτικό Θέατρο «Δημήτρης Κιντής», Ηλιούπολη
Στο πλαίσιο του καλοκαιρινού Φεστιβάλ Ηλιούπολης, ο Δήμος θα πραγματοποιήσει συναυλία με τίτλο «Το τυχερό Αστέρι» με τον Θοδωρή Βουτσικάκη με την καλλιτεχνική επιμέλεια της Λίνας Νικολακοπούλου, στο Δημοτικό Θέατρο «Δημήτρης Κιντής», σε συνδιοργάνωση με την Περιφέρεια Αττικής.
Η συναυλία θα γίνει στις 31 Αυγούστου.
Ώρα: 9:00:00 μμ. Είσοδος Ελεύθερη.

«ΝΕΡΟΧΥΤΕΣ» στη Μεταμόρφωση
2026-09-05 20:30 - 23:00 | Πλατεία Ειρήνης (Ζέας & Πολέμη – Παλαιές Εργατικές Κατοικίες), Μεταμόρφωση
Η δράση – θεσμός «Μια Μουσική Παρέα στην Πλατεία» επιστρέφει για 7η χρονιά στον Δήμο Μεταμόρφωσης.
ΣΑΒΒΑΤΟ 5.9.2026
«ΝΕΡΟΧΥΤΕΣ»
Ρεμπέτικο και παλιό λαϊκό τραγούδι στα καλύτερά του. Νέοι άνθρωποι φέρνουν κοντά μας παλιά, αγαπημένα τραγούδια, με σεβασμό, ταλέντο, δεξιοτεχνία και τη δική τους καθαρή, φρέσκια ματιά.
Πλατεία Ειρήνης (Ζέας & Πολέμη – Παλαιές Εργατικές Κατοικίες), Μεταμόρφωση
ΩΡΑ ΕΝΑΡΞΗΣ 20.30 ΕΙΣΟΔΟΣ ΕΛΕΥΘΕΡΗ

«GOOD FELLAS BAND» στη Μεταμόρφωση
2026-09-09 20:30 - 23:00 | Πλατεία Αντιστράτηγου Μουστακλή (Λήθης & Σπύρου Μελά), Μεταμόρφωση
Η δράση – θεσμός «Μια Μουσική Παρέα στην Πλατεία» επιστρέφει για 7η χρονιά στον Δήμο Μεταμόρφωσης.
ΤΕΤΑΡΤΗ 9.9.2026
«GOOD FELLAS BAND»
Ελληνική και ξένη rock μουσική με καταιγιστικά περάσματα από latin και funk επιτυχίες, χορευτικούς και αγαπημένους ρυθμούς. Μια μουσική έκρηξη γεμάτη κέφι και πολλές όμορφες μελωδικές στιγμές, που υπόσχονται μια αξέχαστη βραδιά.
Πλατεία Αντιστράτηγου Μουστακλή (Λήθης & Σπύρου Μελά), Μεταμόρφωση
ΩΡΑ ΕΝΑΡΞΗΣ 20.30 ΕΙΣΟΔΟΣ ΕΛΕΥΘΕΡΗ
